open-index/open-wikipedia-markdown huggingface dataset:
Seppo Harjanne

**Seppo Harjanne** (s. 20. helmikuuta 1948 Helsinki) on suomalainen rallin kartanlukija. Hän toimi kartanlukijana muun muassa Timo Saloselle 1979–1988 ja Tommi Mäkiselle 1990–1997.

Harjanne saavutti kolme rallin maailmanmestaruutta. Salosen kanssa Peugeot'lla 1985 sekä Mäkisen kanssa Mitsubishilla vuosina 1996 ja 1997. MM-sarjan osakilpailuvoittoja Harjanteelle kertyi vuosina 1974–1997 kaikkiaan 20.

Viimeisen MM-osakilpailunsa Harjanne ajoi Tommi Mäkisen kanssa RAC-rallissa 1997. Tämän jälkeen hän on satunnaisesti istunut Juha Kankkusen kyydissä erilaisissa näytösajoissa.

Koulutukseltaan hän on ekonomi.

## Lähteet

## Aiheesta muualla
* Seppo Harjanteen rallit
Vala Mal Doran

**Vala Mal Doran** on kuvitteellinen henkilö televisiosarjassa *[[Tähtiportti]]*. Häntä esittää Claudia Black. Vala esiintyi sarjassa satunnaisesti kahdeksannella ja yhdeksännellä tuotantokaudella ja liittyi pysyvästi sarjaan kymmenennellä tuotantokaudella.

Vala on alun perin ympäri galaksia tunnettu varas, joka käyttää viettelystaitojaan saadakseen haluamansa. Hän on entinen isäntä goa'uld Qeteshille. Tutustuessaan TP-1:een hän väittää, että tok'rat lopulta järjestivät kapinan häntä vastaan ja poistivat hänen symbioottinsa. Vala kertoo myös, että tok'rat unohtivat kertoa Qeteshin orjuuttamille kyläläisille, että heitä kaltoin kohdellut henkilö ei ollut Vala itse vaan häntä ohjannut goa'uld. Tämän seurauksena Valan symbiootin poiston jälkeen kyläläiset kivittivät hänet luullen häntä Qeteshiksi. Tok'rat luultavasti pelastivat Valan kuolemalta ja hoitivat hänet kuntoon. Seurauksena tästä Valalla on naqahdahia veressään, ja hän voi käyttää goa'uldien teknologiaa kuten esimerkiksi näiden parannuslaitetta. Lisäksi huijariluonteestaan huolimatta - ja sen vuoksi - hän pystyy auttamaan SGC:n henkilökuntaa monissa vaikeissa tilanteissa.

Ei ole varmaa, kuinka kauan Vala oli isäntänä. Se, että kyläläiset tunnistivat Valan ennen kuin hänet otettiin isännäksi, osoittaisi että hänen isännäksi ottamisestaan ei ole kulunut kovin pitkä aika. Tämän vuoksi hän on myös suurin piirtein niin vanha kuin näyttää ulkoisestikin olevan, mikä on poikkeavaa verrattuna muihin goa'uldeihin, joiden isännät voivat olla tuhansia vuosia vanhoja.

Vala Mal Doran tapaa Daniel Jacksonin yrittäessään kaapata tau'rien Prometheus-avaruusaluksen itselleen, ja heidän välilleen syntyy eräänlainen viha-rakkaus-suhde. Yhdeksännen tuotantokauden alussa Vala on jonkin aikaa TP-1:n matkassa laitettuaan Danielin ranteeseen rannekkeen, joka estää heitä poistumasta toistensa lähettyviltä pyörtymisen tai lopulta kuoleman uhalla. Myöhemmin Vala estää uhrautuvasti orien yrityksen tunkeutua Linnunrata-galaksiin supertähtiportin kautta, ja joutuu tällöin vahingossa orien kotigalaksiin. Siellä hän sopeutuu uskonnolliseen kyläyhteisöön, kunnes huomaa olevansa raskaana ilman hedelmöitystä. Välttyäkseen kyläläisten rangaistukselta aviottoman lapsen takia hänen on mentävä naimisiin paikallisen Tomin-nimisen miehen kanssa, joka on sokean uskovainen ja aikoo taistella orien puolella tulevassa sodassa Linnunradalla. Vala saa otettua muinaisten kommunikointilaitteella yhteyttä SGC:hen ja kertoo, että orit ovat hyökkäämässä heidän galaksiinsa. Hän kertoo myös olevansa raskaana kantaen orien lasta. Kymmenennellä tuotantokaudella Vala liittyy pysyvästi TP-1:een. Hänellä on taitoja, tietoja ja yhteyksiä, joita SGC:llä ei ole. Hän on myös synnyttänyt Oricin, Adrian.

## Aiheesta muualla
*Hahmokuvaus  GateWorld-sivustolla 
*Vala Mal Doran StargateWiki-sivustolla
Corky Laing

**Laurence Gordon ”Corky” Laing** (s. 26. tammikuuta 1948 Montreal, Québec, Kanada) on Mountain-yhtyeen rumpali. Hän liittyi Mountainiin vuonna 1969. Muita yhtyeitä joissa hän on ollut mukana ovat muun muassa Energy, West, Bruce & Laing, Pompeii ja Cork. Hän on myös julkaissut kaksi sooloalbumia *Makin’ It on the Street* (1977) ja *Lost Album* (1978). Laing asuu osan ajastaan Kirkkonummella.

## Lähteet
Kiitorata (televisio-ohjelma)

**Kiitorata** oli suomalainen MTV3-kanavalla kesällä 1995 esitetty musiikkiaiheinen televisio-ohjelma. Sen juontajana toimi Mari Rautiainen. Ensimmäinen jakso lähetettiin perjantai-iltana 16. kesäkuuta 1995.

Ohjelmassa esiteltiin uusia suomalaisia artisteja ja yhtyeitä sekä heidän esittämiään kappaleita. Muun muassa iskelmälaulaja Anna Eriksson ja Nylon Beat -yhtye tulivat tutuiksi ensi kertaa ohjelman kautta.

Ohjelmassa esitetyistä kappaleista AXR julkaisi CD-kokoelman *[[Kiitorata - 32 uutta sävellystä]]*.

## Sarjassa esiintyneet artistit ja yhtyeet

* Bill Hota & Pulvers
* Anna Eriksson
* Gitta
* Sarianna Kantanen
* Eveliina Kurki
* Pasi Lehtinen
* Kai Merilä
* Pauli Pive Mäkelä
* Naiskala
* Nathalie
* Jouko Niuha
* Nylon Beat
* Piana
* Sami Pilvilä
* Puerto Boys
* Pecca Rautiainen
* Räppänä
* Satu
* Savannah
* Selma
* Pia Siitonen
* Susan
* Vilma Timonen
* Tähtisilmät
* Susanna Westerholm

## Lähteet
Leslie West

**Leslie Weinstein (West)** (22. lokakuuta 1945 New York, Yhdysvallat – 23. joulukuuta 2020) oli yhdysvaltalainen rock- ja blueskitaristi, -laulaja ja -lauluntekijä. Parhaiten hänet tunnettiin Mountain-yhtyeestä.

West aloitti uransa 1960-luvulla The Vagrants -yhtyeessä. Yhtyettä tuottanut Felix Pappalardi piti Westin kitaroinnista. Tämä johti ensin Westin sooloalbumin tekoon ja sen jälkeen Mountain-yhtyeen perustamiseen. Mountainin ohella West on tehnyt lukuisia studiosessioita muiden artistien levyillä sekä julkaissut sooloalbumeja. Hänet valittiin Long Island Music Hall of Fameen vuonna 2006.

West kuoli 23. joulukuuta 2020 saatuaan sydänkohtauksen muutamaa päivää aiemmin.

## Sooloalbumit
*1969 *[[Mountain (albumi)|Mountain]]* 
*1975 *The Great Fatsby* 
*1976 *The Leslie West Band* 
*1988 *Theme* 
*1989 *Alligator* 
*1993 *Live* 
*1994 *Dodgin' the Dirt* 
*1999 *As Phat as It Gets* 
*2003 *Blues to Die For* 
*2005 *Guitarded* 
*2005 *Got Blooze* 
*2006 *Blue Me*
## Lähteet
Climbing!

**Climbing!** on Mountain-yhtyeen ensimmäinen varsinainen albumi. Vuoden 1969 *[[Mountain (albumi)|Mountain]]* julkaistiin Leslie Westin sooloalbumina. *Climbing!* sisältää  yhtyeen ehkä tunnetuimmat kappaleet "Mississippi Queen" ja "Theme From an Imagenary Western". Jälkimmäinen on Cream-yhtyeen Jack Brucen säveltämä. Albumia myytiin Yhdysvalloissa kultalevyyn oikeuttava määrä.

## Kappaleet

# 
# 
# 
# 
# 
# 
# 
# 
# 
**Bonuskappale remasteroidulla cd:llä:**
# 

## Kokoonpano

*Leslie West – kitara, laulu
*Felix Pappalardi – basso, laulu
*Corky Laing – rummut
*Steve Knight – kosketinsoittimet

## Arvostelut
* Allmusic () 

## Lähteet
Dodge Ramcharger

**Dodge Ramcharger** on jatkuvalla nelivedolla varustettu maastoauto, joka tuli myyntiin vuonna 1974. Autossa on kokonaisuudessaan irrotettava katto.

Dodge Ramcharger esiteltiin vuonna 1974 ja pysyi merkin tuotanto-ohjelmassa aina vuoteen 1993 asti. Malli sinänsä perustui pitkälti Dodge D-sarjaan/Ram Pickupiin. Autossa on jäykät akselit edessä ja takana, lehtijouset sekä alkujaan jatkuva neliveto (vuoteen 1980 saakka).
 
Vuoden 1974 mallit erottaa muista siitä että ovien karmit on kiinteä osa auton irrotettavaa kattoa. Vuosien 1975–1980 malleissa oven karmit jäävät pystyyn katon irrotuksen jälkeen. 1980-luvulla katto ei enää ollut irrotettava ja moottoreihin yleistyivät ruiskut kaasuttimien sijaan.

Malli oli ensimmäisenä vuonna saatavilla vain jatkuvalla nelivedolla. Vuodesta 1975 lähtien oli valittavissa 2- tai 4-vetoiset versiot. 
Vuosimallista 1981 lähtien neliveto on erikseen kytkettävissä, vuosimallista 1989 lähtien neliveto oli varustettu automaattisilla napalukoilla.

## Moottorivaihtoehdot
Moottorivalikoima oli 1970-luvulla ainakin: 225 cid suora kuutonen, 318 cid pikkulohko V8, 360 cid pikkulohko V8 ja 440 cid isolohko V8 (1974-78). Myös 400 kuutiotuumainen moottorivaihtoehto löytyi 1970-luvun lopun optiovalikoimasta. LA-sarjan 318 ja 360 kuutiotuumaiset vinkkelit  olivat tarjolla 1980-luvun puolivälistä aina tuotannon loppuun asti.

Tehokkain versio ei yllättäen ollutkaan 440 cid V8, vaan vuosimallien 1991-93 polttoaineensuihkutuksella varustettu 360 kuutiotuumainen V8. Tehoa tämä moottori tarjosi 230 hevosvoimaa (440 cid 220 hp).

Vaihteistona oli aluksi 3-vaihteinen automaatti. Myöhemmin vaihtoehdoksi tuli myös 4-vaihteinen manuaalivaihteisto, joka vuosimallin 1992 myötä päivittyi 5-portaiseksi. Automaatti puolestaan vaihtui vuosimallin 1989 myötä 4-vaihteiseen versioon. Viimeisenä tuotantovuonna, 1993, tarjolla oli (kaikkiin malleihin) vain 4-portainen automaatti.

Ramchargerin sisarmalli Plymouth Trailduster oli tuotannossa vuosina 1974-1981.

Dodge Ramchargeria valmistettiin Meksikossa vuodesta 1999, nelivetoisena neliovisena SUV-mallina. Yhdysvalloissa vastaavan mallin nimi on nykyään Dodge Durango.

## Sukupolvet

Tiedosto:1979 Mowag AW 100, 22-LPP-1 pic2.JPG|Ensimmäinen sukupolvi(1974–1980)
Tiedosto:Dodge-Ramcharger.JPG|Toinen sukupolvi(1981–1996)
Tiedosto:Dodge Ram Charger 2005.jpg|Kolmas sukupolvi(1999–2002)


## Lähteet

## Aiheesta muualla
Dodge Aries

**Dodge Aries** eli **Plymouth Reliant** on ensimmäinen Chrysler-yhtiön etuvetoinen automalli. 2,2 litran moottorissa käytettiin samankokoisia mäntiä kuin Volkswagenin 1700 kuutiosenttimetrin koneessa. Alun perin moottorissa oli 93 hevosvoimaa (SAE) kaasutinversiossa, myöhemmin ruiskulla varustetuissa malleissa (1987–) teho nousi 97:ään. Turbon tullessa markkinoille moottoria tarjottiin noin 140 hevosvoiman tehoisena. Moottoria valmistettiin pitkään, ja se kasvoi porausta suurentamalla 1990-luvulla 2,5-litraiseksi, jolloin moottorin saattoi löytää muun muassa 1990-luvun lopusta vielä Chrysler Voyagerin keulalta. 

Ensimmäisiin vuosimalleihin oli saatavilla myös Mitsubishin tekemä 2,6-litrainen 101 hevosvoiman tehoinen nelosmoottori. 

Automalli oli yksi malleista, joka pelasti Chrysler-yhtiön vararikolta 1980-luvulla. Sitä myytiin yhden sukupolven aikana lähes miljoona kappaletta. Niin sanottu K-sarja esiteltiin vuonna 1981 ja sitä valmistettiin vuoteen 1990. Ariesin sisarmalli K-sarjassa oli Plymouth Reliant. 

Mallin korvasi Dodge Spirit.

## Aiheesta muualla
Lars Hertzberg

**Lars Henrik Hertzberg** (s. 11. toukokuuta 1943 Helsinki) on Åbo Akademin entinen filosofian professori.

Hertzberg valmistui Helsingin yliopistosta 1967 ja väitteli tohtoriksi Cornell Universitystä 1970. Hän toimi määräaikaisena filosofian professorina Helsingissä 1971–1972 ja 1974–1976 ja Åbo Akademissa 1980-84, sekä apulaisprofessorina Arizonan yliopistossa 1972–74. Hertzberg nimitettiin Akademin filosofian professoriksi vuonna 1984. Hän jäi eläkkeelle 1. helmikuuta 2007.

Hertzbergin puoliso on kirjailija Merete Mazzarella.

## Teoksia
* *Explanations of Conduct* (väitöskirja, Cornell University, 1970)
* *Perspectives on Human Conduct* (toim. yhdessä Juhani Pietarisen kanssa, E.J.Brill, 1988)
* *Essäer om Wittgenstein* (toim., Thales, 1992)
* *The Limits of Experience* (Acta Philosophica Fennica, 1994)
* *Tänk vidare!: fördjupad filosofi* (Lars Hertzberg & Bertel Wahlström, 1997)
* *The Practice of Language* (toim., yhdessä Martin Gustafssonin kanssa, Kluwer, 2002)

## Lähteet

## Aiheesta muualla
* Lars Hertzberg , Åbo Akademi
Chrysler 300-sarja

**Chrysler 300 ”letter series”** (”*kirjainsarja*”) on Chrysler Corporationin vuosien 1955–1965 välillä valmistama urheilullinen ja tehokas coupé-mallisarja. 
 
Vuosimallit erotettiin vuosittain vaihtuneen kirjaimen perusteella. Vuoden 1955 Chrysler C-300 -nimellä esitelty coupé-malli oli ensimmäinen 300 (”A”), 1965 Chrysler 300 ”L” viimeinen. I-kirjainta ei käytetty mallisarjassa.

Alun perin 300-mallimerkintä tarkoitti 300 bruttohevosvoimaa (220 kW), mutta se ylitettiin jo vuonna 1956 perusversion kehittäessä 340 hevosvoimaa. Parhaimmillaan 300 ”G”:ssä oli bruttohevosvoimia (SAE) noin 375 vuonna 1961.

## Mallit

Tiedosto:55 Chrysler C-300 (8942022381).jpg|Chrysler C-300 (A)
Tiedosto:1956 Chrysler 300 B Hardtop (16295439436).jpg|Chrysler 300 B
Tiedosto:Chrysler 300 C 1957 2.jpg|Chrysler 300 C
Tiedosto:58 Chrysler 300-D (9341251420).jpg|Chrysler 300 D
Tiedosto:Chrysler 300 1959.jpg|Chrysler 300 E
Tiedosto:1960 Chrysler 300-F (25270780037).jpg|Chrysler 300 F
Tiedosto:61 Chrysler 300 G (7324697482).jpg|Chrysler 300 G
Tiedosto:Chrysler 300H Convertible 1962.jpg|Chrysler 300 H
Tiedosto:1963 Chrysler 300 (35586932535).jpg|Chrysler 300 J
Tiedosto:64 Chrysler 300-K (9684652420).jpg|Chrysler 300 K
Tiedosto:Chrysler 300 L, 1965 (2017-07-02 Sp b).JPG|Chrysler 300 L


## Lähteet

## Aiheesta muualla

* http://www.chrysler300site.com/ 
* http://www.chrysler300.net/ 
* http://www.300f.com/
Flowers of Evil

**Flowers of Evil** on Mountainin kolmas albumi. Se on puoliksi studio- ja puoliksi livealbumi. Studio-osuudet on nauhoitettu Record Plant-studioilla New Yorkissa syyskuussa 1971 ja live-osuudet Fillmore Eastissa New Yorkissa 27. kesäkuuta 1971. Albumin julkaisun jälkeen yhtye hajosi ja piti taukoa pari vuotta. 

## Kappaleet
#
#
#
#
#
#
##Guitar Solo (West)
##Roll Over Beethoven (Berry)
##Dreams of Milk and Honey (West/Pappalardi/Ventura/Landsberg)
##Variations (West/Pappalardi/Laing/Knight)
##Swan Theme (Pappalardi/Collins)
#

## Muusikot
*Leslie West: kitara, laulu
*Felix Pappalardi: basso, laulu
*Corky Laing: rummut
*Steve Knight: kosketinsoittimet
Paholaisen portti

**Paholaisen portti** (*The Gate*) on vuonna 1987 valmistunut kauhuelokuva, jonka on ohjannut Tibor Takács. 

Elokuva kertoo veljeksistä, Glenistä ja Alista, jotka viettävät viikonlopun yksin kotona. Pihasta on aiemmin kaadettu iso puu, joka herättää kummallisia ajatuksia nuorissa. Kohta heille selviääkin, että iso puu on aikojen alusta asti peittänyt helvetin sisäänkäynnin.

## Näyttelijät

## Vastaanotto
*[[Video-opas|Video-oppaassa]]* vuodelta 1994 Bello Romano kuvasi *Paholaisen porttia* lapselliseksi ja campmaiseksi, mutta katsomisen arvoiseksi erikoistehosteiden ja lopun pikkumieshirviöiden ansiosta. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”.

## Lähteet
Avalanche (albumi)

**Avalanche** on Mountain-yhtyeen neljäs ja viimeinen studioalbumi sen varsinaisena toiminta-aikakautena. Yhtye tosin oli jonkin aikaa ollut hajonneena vuosien 1972 ja 1973 aikana. *Avalanche* on edeltäjiään hieman kitaravoittoisempi ja varsinaista kosketinsoittajaa ei käytetä. Rumpaliksi oli palannut Corky Laing ja toiseksi kitaristiksi otettiin David Perry. Albumi ei menestynyt enää aiempien studioalbumien tapaan ja yhtye hajosi vuoden 1975 Ison-Britannian kiertueen jälkeen. 

## Kappaleet
#
#
#
#
#
#
#
#
#
#

## Muusikot
*Leslie West: kitara, laulu
*Felix Pappalardi: basso, laulu, kosketinsoittimet
*Corky Laing: rummut
*David Perry: rytmikitara
Raanu

**Raanu** on perinteinen suomalainen seinätekstiili, jota on aiemmin käytetty myös peitteenä.

Raanun materiaaleina käytetään esimerkiksi puuvillaa (loimessa) ja villaa (kuteessa). Villalangoissa on olemassa erityisiä raanulankoja, jotka ovat ohuita ja kertaamattomia. Raanun sidoksena on ripsi ja kudelankojen väriä vaihtamalla saadaan aikaan erilaisia vaaka- ja pystyraitoja, joista kuviot muodostuvat. Vanhimmat tiedot raanuista ovat peräisin 1600-luvulta.

## Katso myös
* Ryijy
* Gobeliini

## Lähteet
* Suomen käsityön museo

## Kirjallisuutta

* 
*
Narri (sarjakuvahahmo)

**Narri** on nimi, jota Marvel-kustantamon sarjakuvissa käytetään kahdesta eri roistosta. Narrin ensiesiintyminen tapahtui *Daredevil*-lehden numerossa 42 (1968).

Suomessa Narri esiintyi ensimmäisen kerran *MEGA*-lehden ensimmäisessä numerossa (2003).

## Historia
### Narri I

Jonathan Powers oli epäonninen näyttelijä, joka viimein sai suuremman roolin Cyrano de Bergerac -näytelmässä. Ensimmäisen näytöksen jälkeen kriitikot musersivat Powersin suorituksen, yleisö ei pitänyt hänestä ja jopa näyttelijätoverit hyljeksivät häntä. Niinpä Powers erotettiin vain yhden esityksen jälkeen. 

Pakkomielteenomaisesti Powers jatkoi eri taitojensa kehittämistä, joista arveli olevan hyötyä näyttelijänurallaan. Powers harjoitteli aktiivisesti kehonrakennusta ja voimistelua – kaikkea paitsi näyttelemistä. Lopulta Powers palkattiin television lastenohjelmaan nöyryytettäväksi pölvästiksi. 

Lukemattomien naamaansa heitettyjen piirakoiden jälkeen Powers päätti, että antaisi epäkiitolliselle yleisölle naurua koko rahan edestä. Hän otti yhteyttä alamaailman aseseppään Tinuriin ja tilasi tältä lukuisia erilaisia aseita ja laitteita. Samalla hän suunnitteli itselleen naurettavan harlekiinimaisen asun ja ryhtyi kutsumaan itseään Narriksi. Lukuisten rikosten jälkeen Daredevil onnistui nappaamaan Narrin ja toimittamaan tämän telkien taakse. 

Tämän jälkeen Narri karkasi vankilasta lukuisia kertoja ja taisteli Daredeviliä vastaan vain hävitäkseen joka kerta. Erään kerran Narri yritti palata näyttelijänuralleen, mutta epäonnistui jälleen surkeasti. Palattuaan rikoksen poluille Narri kuitenkin joutui takaisin vankilaan.

### Narri II
 
Toinen Narri, Jody Putt, ilmaantui pian Powersin epäonnistuneen parannuksen jälkeen. Tämä Narri vastaanotti aseistuksensa oletettavasti Tohtori Doomilta. Moninaisen aseistuksen joukossa oli myös Hulk-robotti. 

Tämän ja lukuisten muiden superroistojen avulla Narri yritti suurempia rikoksia, mutta Viitta, Tikari sekä useat muut Kostajat löivät Narrin joukkion. 

Sisällissodan aikoihin Narri (II) on kuollut. Tuomari ampui hänet ja Kurpitsalyhdyn kuoliaiksi puolustaessaan Hämähäkkimiestä murhanhimoiselta kaksikolta.

## Voimat ja varusteet

Ensimmäisellä Narrilla (Jonathan Powers) ei ollut yliluonnollisia voimia. Hän oli kuitenkin kokenut lähitaistelija, akrobaatti ja miekkailija. Narrin pääasialliset aseet oli teemoitettu erilaisten pilojen mukaan, mutta ne olivat kuitenkin tappavia aseita: esimerkiksi räjähtäviä jonglöörikuulia ja painotettuja jojoja, joilla saattoi tainnuttaa.

## Katso myös

* Jokeri, DC-kustantamon tunnettu superroisto, johon Narri oletettavasti pohjautuu.

## Lähteet
Nantucket Sleighride (albumi)

**Nantucket Sleighride** on Mountainin toinen albumi. Edeltäjänsä tavoin sitä myytiin kultalevyn oikeuttava määrä. Albumin nimikappale oli vuosi kausia englantilaisen "Weekend World" -ohjelman tunnusmusiikkina, ja siitä tuli keskeinen kappale yhtyeen konserteissa heidän soitettua sitä pidennettynä versiona. Muita tunnettuja kappaleita levyllä ovat mm. "Travellin' In The Dark (To E.M.P.)" ja singlenäkin (US #76) julkaistu "Animal Trainer And The Toad".  

Albumin nimikappaleen inspiraationa ovat Felix Pappalardin mukaan Nantucket ja sen valaanpyyntiin liittyvät perinteet ja historia.

## Kappaleet
#
#
#
#
#
#
#
#
#
#

## Taustatietoa
*Sue Palmer, joka on ollut säveltämässä kappaleita, on Leslie Westin naisystävä.
*"Taunta (Sammy's Tune)" on omistettu Leslie Westin edesmenneelle koiralle Sammylle.
*Owen Coffin, jolle nimikappale on omistettu, oli nantucketilainen valaanpyytäjä joka kuoli vuonna 1820 haaksirikon yhteydessä.
*E.M.P. kappaleessa "Travellin' In The Dark" tulee Felix Pappalardin äidin nimen alkukirjaimista.
*J.M.H. kappaleessa "Tired Angels" tulee Jimi Hendrixin oikean nimen (James Marshall Hendrix) alkukirjaimista.

## Muusikot
*Leslie West: kitara, laulu
*Felix Pappalardi: basso, laulu
*Corky Laing: rummut
*Steve Knight: kosketinsoittimet

## Lähteet
Halifax (West Yorkshire)

**Halifax** on kaupunki West Yorkshiren metropolikreivikunnassa Englannissa. Kaupungissa on vuoden 2001 väestönlaskennan mukaan noin 82&nbsp;000 asukasta. Historiallisesti kaupunki on tunnettu erityisesti Englannin villateollisuuden keskuksena.

Nykyään Halifaxissa on suuri muslimiyhteisö, jonka monien jäsenten sukujuuret ovat Pakistanissa, etenkin Kashmirin alueella. 

## Lähteet

## Aiheesta muualla
Sebastián Viera

**Diego Sebastián Viera Galaín** (s. 7. maaliskuuta 1983 Florida, Uruguay) on uruguaylainen jalkapallomaalivahti. Hänellä on myös Italian kansalaisuus. Hän pelasi Uruguayn lisäksi neljä kautta Espanjassa, runsaan vuoden Kreikassa ja yli kymmenen vuotta Kolumbiassa.

Liigauransa uruguaylaisseura Nacionalissa aloittanut Viera oli elokuussa 2005 lähellä siirtymistä Englannin Valioliigaan Arsenaliin, mutta koska hän ei läpäissyt terveystarkastusta, jäi sopimus syntymättä.

Kausina 2005–2009 Viera edusti espanjalaisseura Villarrealia. Hän pelasi Espanjan La Ligassa 76 ottelua. Mestarien liigassa hän pelasi yhdeksän ottelua. Oltuaan muutaman kuukauden ajan vailla seuraa Viera teki marraskuussa 2009 sopimuksen kreikkalaisseura AEL:n kanssa. Hän pelasi Kreikan Superliigassa 20 ottelua. Tammikuussa 2011 Viera siirtyi kolumbialaiseen Junioriin, jossa hän pelasi uransa loppuun vuoteen 2023 saakka.

Viera pelasi Uruguayn A-maajoukkueessa 15 maaottelua. Copa Américassa 2004 hän pelasi puolivälierän ja välierän.

Vieran isä Mario Viera oli aikoinaan myös jalkapallomaalivahti.

## Lähteet

## Aiheesta muualla
*UEFA.com/ Profiili UEFA:n sivustolla.
Täkänä

**Täkänä** on vanhimpia kansanomaisia kudonnaisia. Se koostuu kahdesta samanaikaisesti kudotusta kankaasta (ylä- ja alakangas), jotka vaihtavat kuvioiden kohdalla paikkaa ja sitoutuvat näin toisiinsa kuvioiden reunoissa.  

## Historia
Alun perin täkänät ovat olleet kirkkotekstiilejä, mutta myöhemmin ne kuuluivat myös säätyläiskotien lämmittäviin villakudonnaisiin. Vanhimmat Suomessa säilyneet täkänät ovat peräisin 1500-luvulta. Täkänän alueita ovat Suomessa olleet  ensin Etelä-Pohjanmaa, Häme ja Satakunta, mutta 1800-luvun lopulla täkänän kudontataito levisi myös muualle Suomeen aina Karjalaan asti.

## Täkänän kutominen
Useimmiten täkänässä on kaksi palttinakangasta päällekkäin. Kudottaessa voidaan käyttää myös erilaisia sidoksia, mutta kuitenkin niin, että sidoksissa tarvittava niisivarsien määrä  pysyy mahdollisimman pienenä. Syynä on, että kumpikin kangas vaatii erilliset niisivarret ja polkuset ja lisäksi tarvitaan kaksi ns. apupolkusta, joilla kankaat saadaan erilleen toisistaan. 

Täkänän kuviot syntyvät poimimalla, mihin on kaksi tapaa. Perinteisesti poiminta tehdään kahden kepin avulla, millä saa aikaan tarkan kuvion. Lastan avulla tehtävä poiminta on peräisin Norjasta.

## Lähteet
Gonzalo Javier Rodríguez

**Gonzalo Javier Rodríguez** (s. 10. huhtikuuta 1984 Buenos Aires) on argentiinalainen jalkapalloilija, joka pelasi kotimaansa lisäksi Espanjassa ja Italiassa. Hän oli pelipaikaltaan keskuspuolustaja.

Rodríguez on pelannut ammattilaisurallaan myös argentiinalaisessa San Lorenzossa (2002–2004) ja espanjalaisessa Villarrealissa (2004–2012). Elokuussa 2012 hän siirtyi Villarrealista Fiorentinaan 1,5 miljoonan euron siirtosummalla.

Argentiinan maajoukkueessa Rodríguez on pelannut kuusi A-maaottelua vuosina 2003–2005 ja 2008. Hän oli mukana Maanosaliittojen cupissa 2005, jossa Argentiina sijoittui toiseksi.

## Lähteet
Laal

**Laal** on luokittelematon, 750 ihmisen puhuma kieli (tieto vuodelta 2000). Sitä puhutaan kolmessa tšadilaisessa kylässä: Gorissa, Damtarissa ja Mailaossa. Kielellä ei ole kirjoitettua muotoa. Se on mahdollisesti isolaattikieli. Laal on uhanalainen kieli sen pienen puhujamäärän takia. Lisäksi monet puhujat ovat alkamassa käyttää suurempaa baguirmin kieltä.

Kielessä on monia lainasanoja baguirmin kielestä. Lisäksi useimmat laalin puhujat puhuvat niellimiä toisena kielenään.

## Puhujat
Laalin puhujat ovat pääasiassa kalastajia ja maanviljelijöitä. Suurin osa heistä on muslimeja.

## Murteet
Damtarin kylässä puhuttiin aiemmin laalin murretta nimeltään laabe, jolla oli vuonna 1977 jäljellä kolme puhujaa. Laalin kielellä ei tiettävästi ole muita murteita.

## Fonologia

### Äänteet
Seuraavassa osassa on transkriboitu Laalin konsonanttien äänteet IPAn avulla:

}
|-
! Esinasaalistunut
| 
|  
| 
| 
| 
|-
!colspan="2" |Implosiivi
| 
| 
| 
| 
| 
|-
!colspan="2"| Nasaali
| 
| 
| 
| 
| 
|-
!colspan="2"| Frikatiivi
| 
| 
|
| 
| 
|-
!colspan="2"| Tremulantti
|
| 
|
|
| 
|-
!colspan="2"| Approksimantti
|
| 
| 
| 
|
|}

## Lähteet
Carl Gustav Jacob Jacobi

**Carl Gustav Jacob Jacobi** (10. joulukuuta 1804 Potsdam – 18. helmikuuta 1851 Berliini) oli saksalainen matemaatikko. Jacobi tutki muun muassa elliptisiä funktioita ja kehitti Jacobin theetafunktion. Hänen panoksensa differentiaaliyhtälöiden teoriaan on myös ollut merkittävä. Jacobin mukaan on nimetty eräs Kuun kraattereista.

Hänen veljensä oli fyysikko Moritz Hermann von Jacobi.

## Katso myös
*Jacobin matriisi

## Lähteet

## Kirjallisuutta
*
Claudia Black

**Claudia Black** (s. 11. lokakuuta 1972 Sydney) on australialainen näyttelijä. Hänet tunnetaan erityisesti rooleistaan scifisarjoissa *[[Farscape]]* ja *[[Tähtiportti]]*.

Aikuisiässään Black on asunut pitkiäkin aikoja Uudessa-Seelannissa ja Euroopassa, varsinkin Lontoossa. Hän on ollut naimisissa vuodesta 2004 ja hänellä on vuosina 2005 ja 2007 syntyneet pojat. 

Black on esiintynyt sarjoissa *[[City Life (televisiosarja)|City Life]]* ja *[[A Country Practice]]*. Hän on myös vieraillut useissa televisiosarjoissa kuten *[[Police Rescue]]*, *[[Seven Deadly Sins]]*, *[[Beastmaster]]*, *[[Hercules (televisiosarja)|Hercules]]* ja *[[Xena]]*. 

Black esitti *[[Farscape]]*-sarjan neljällä tuotantokaudella ja *Peacekeeper Wars* -minisarjassa sotilas Aeryn Sunia. Sun on ihmisen kaltainen sebacealainen, joka on kasvatettu taistelemaan. Jouduttuaan karkotetuksi oman lajinsa joukosta Sun liittyy vankikarkurien ja maasta eksyneen John Crichtonin seuraan. Claudia Black sai Aeryn Sunin roolista useita scifipalkintoja ja -palkintoehdokkuuksia.

Black esiintyi ensimmäisen kerran vierailevana tähtenä *[[Tähtiportti]]*-sarjassa vuonna 2004 8. tuotantokaudella. Toistuvien vierailujen jälkeen Blackista sai sarjasta vakituisen roolin sen viimeisellä, 10. tuotantokaudella. Black esittää Tähtiportissa Vala Mal Dorania.

Hän on myös ääninäytellyt videopeleissä, kuten *[[Uncharted 2: Among Thieves]]* (myös mo-cap-näyttelijänä), **, *[[God of War]]*, *[[Lords of Everquest]]* ja *[[Dragon Age: Origins]]*.

## Roolit

## Aiheesta muualla

* 
*
Klaas-Erik Zwering

**Klaas-Erik Zwering** (s. 19. toukokuuta 1981 Eindhoven, Pohjois-Brabant) on entinen alankomaalainen uimari ja olympiamitalisti. Hänen valmentajanaan toimi Jacco Verhaeren, joka on valmentanut myös Pieter van den Hoogenbandia.

Zwering oli erikoistunut 200 metrin selkäuintiin; hän sijoittui siinä seitsemänneksi EM-kilpailuissa 1999. Kesäolympialaisissa 2000 Zwering oli samalla matkalla kymmenes.

Vuoden 2001 MM-kilpailuissa Zwering voitti hopeaa 4&nbsp;×&nbsp;100 metrin vapaauintiviestissä. Kesäolympialaisissa 2004 Zwering voitti samalla matkalla hopeaa, joukkuetovereidensa Johan Kenkhuisin, van den Hoogenbandin, ja Mitja Zastrowin kanssa. Olympialaisten jälkeen hän lopetti uransa.

## Lähteet
*Zwemkroniek.com
Mitropa Cup

**Mitropa Cup** tai **Mitropa-Cup** on vuosina 1927–1992 Keski-Euroopassa pelattu jalkapallon cup-kilpailu. Vuosina 1941–1950 sitä ei pelattu. Se oli sotien välisen ajan tärkein seurajoukkueiden pelaama kansainvälinen turnaus. Kilpailun on keksinyt itävaltalainen Hugo Meisl. Huimasti suosiota saavuttanut kilpailu oli muiden eurocupien tärkeä edelläkävijä. Tosin ainoastaan sotien välisenä aikana Mitropa Cup oli täysipainoinen huipputapahtuma. Vuonna 1951 kilpailu pelattiin nimellä Zentropa Cup ja vuonna 1958 nimellä Donau Cup. Vuoteen 1976 asti finaalit pelattiin yleensä kaksiosaisina. Siitä vuoteen 1985 asti pelattiin sarjasysteemillä, jossa ei ollut finaalia. Vuodesta 1986 Mitropa Cupin loppuun asti pelattiin pääosin yksi finaaliottelu. Vuonna 1932 Bologna voitti mestaruuden ilman finaalia, koska toisessa välierässä oli häiriköintiä ja sen välieräparin molemmat joukkueet pudotettiin kilpailusta. Eniten Mitropa Cupin voittoja saalisti unkarilainen Vasas Budapest, joka voitti kilpailun peräti kuudesti. Seuraavaksi eniten mestaruuksia napanneet seurat jäivät kolmeen voittoon. Sotien välisen ajan eli vuosien 1927-1939 aikana kilpailu oli tasaisempaa. Tuolloin yhteensä seitsemän seuraa voitti cupin ja näistä parhaimmatkin ainoastaan kahdesti. Maittain katsottuna eniten voittoja on Unkarilla, jolla voittoja on 16. Tähän tilastoon lasketaan mukaan myös vuoden 1960 voitto. Tuolloin ei ratkaistu lainkaan seurajoukkueiden mestaria vaan ainoastaan se, mikä maa saa mestaruuden. Unkarin jälkeen Italia on tässä tilastossa toisena yhdellätoista voitollaan.

## Finaalit

## Mitropa Super Cup 1989
Mitropa Super Cup pelattiin vuonna 1989. Siinä kohtasivat vuosien 1988 ja 1989 voittajat.
Jacobi

**Jacobi** on muun muassa seuraavien henkilöiden sukunimi:
* Alwin Jacobi (1854–1905), saksalais-ruotsalainen rakennusinsinööri ja arkkitehti
* Carl Gustav Jacob Jacobi (1804–1851), saksalainen matemaatikko
* Derek Jacobi (s. 1938), brittiläinen näyttelijä
* Friedrich Heinrich Jacobi (1743–1819), saksalainen filosofi
* Hermann Jacobi (1850–1937), saksalainen indologi
* Lou Jacobi (1913–2009), kanadalainen näyttelijä
* Moritz Hermann von Jacobi (1801–1874), saksalais-venäläinen fyysikko ja insinööri
* Peter Jacobi (s. 1951), saksalainen kirjailija
F. J. Kantola

**Frans Josef Kantola** (30. tammikuuta 1885 Helsinki – 5. lokakuuta 1940 Helsingin mlk) oli suomalainen peltiseppä, itseoppinut työläisfilosofi ja filosofinen tietokirjailija.

Frans Kantolan vanhemmat olivat muurari Jooseppi Kantola ja Maria Hänninen. Hän kävi kansakoulun ja työskenteli sitten peltiseppänä. Kantola asui Pukinmäessä ja oli naimisissa vuodesta 1925 Sofia Hentilän kanssa.

Frans Kantola tutustui filosofiseen kirjallisuuteen ja kysymyksiin omatoimisesti opiskellen.

Kantola kirjoitti teoksen *Sielun todellisuus*, joka tutki sielun olemassaoloa ja sielun ja ruumiin suhdetta. Hän pyrki osoittamaan sielun ruumiista erillisen olemassaolon ja "materialismin heikon aseman" käyttämällä todisteena mm. erilaisia biologisia ja sielutieteellisiä todisteita sekä sielullisia ilmiöitä. Teos herätti poikkeuksellista kiinnostusta tiedekirjaksi: siitä otettiin heti ilmestymisvuonna 1933 kaksi lisäpainosta.

Ennen kuolemaansa Kantola valmisteli toista teosta jumaluuden olemuksesta, mutta se ei ehtinyt julkaistavaksi. Kantola on haudattu Helsinkiin Malmin hautausmaalle.

## Teoksia

* *Sielun todellisuus* (esipuhe J. E. Salomaa, Porvoo: WSOY, 1933, 3. painosta)

## Lähteet
Jussi Tenkku

**Juho Alfred ”Jussi” Tenkku** (28. helmikuuta 1917 Nivala – 6. heinäkuuta 2005 Helsinki) oli suomalainen filosofian professori. Hän oli erikoistunut käytännölliseen filosofiaan sekä filosofian historiaan ja julkaisi laajasti erityisesti etiikan alaan kuuluvia teoksia.

Tenkun puoliso oli musiikkikasvatuksen professori Liisa Tenkku (1918–2017).

## Ura
Päästyään ylioppilaaksi vuonna 1935 Tenkku opiskeli Helsingin yliopistossa teologiaa ja filosofiaa. Hänet vihittiin papiksi 1941, ja filosofian kandidaatiksi hän valmistui neljä vuotta myöhemmin. Tenkku jatkoi opintojaan vielä vuosina 1948–1952 eri yliopistoissa Yhdysvalloissa ja suoritti Harvardin yliopistossa Master of Arts -tutkinnon. Tohtoriksi hän väitteli Helsingin yliopistossa 1957.

Tenkku oli vuosina 1963–1980 filosofian professuurin viranhaltija peräkkäin kolmessa suomalaisessa yliopistossa. Turussa käytännöllisen filosofian professuuri oli perustettu vasta neljä vuotta aiemmin hänen astuessaan siihen 1969 viran ensimmäisenä haltijana. Suomalaisen tiedeakatemian jäseneksi Tenkku kutsuttiin 1974.

Tenkun professuurit:

* 1963–1968 – filosofia ja teoreettinen kasvatustiede, Jyväskylän yliopisto, ensin vt., vuodesta 1965 vakituinen
* 1969–1972 – käytännöllinen filosofia, Turun yliopisto
* 1973–1980 – käytännöllinen filosofia, Helsingin yliopisto

## Tuotanto
Teoksessaan *Alaston ihminen murrosajan kuvastimessa* (1945) Tenkku pohtii sota-aikaisia kokemuksiaan sosiaalipsykologian ja arvofilosofian valossa. Hänen väitöskirjansa *The Evaluation of Pleasure in Platos Ethics* (1956) valmistui Georg Henrik von Wrightin ja Oiva Ketosen ohjauksessa. Se käsittelee Platonin käsityksiä hedonismista. Myöhemmässä tuotannossa Tenkku muun muassa tutkii Kantin arvofilosofiaa ja vertaa moraalia ja rikkautta onnen perustana keskenään. *Oikeus ja elämän arvo* (1963) paneutuu aatehistoriaan, ja *Vanhan ja keskiajan moraalifilosofian historia* (1981) puolestaan on etiikan historian oppikirja.

Oppilaat pitivät Tenkkua inspiroivana ja suvaitsevaisena opettajana. Suomalaisen käytännöllisen filosofian nousu 1980-luvulla pohjasi voimakkaasti hänen tekemäänsä työhön. Tenkun ja hänen vaimonsa Liisan jatkosodan aikaisia kokemuksia sotilaspastorina ja rintamalottana peilaava päiväkirja *Inkeriläisiä siirtämässä: Jussi ja Liisa Tenkun päiväkirjat 1943–1944* ilmestyi 2008.

## Teokset
* 
* *The Evaluation of Pleasure in Platos Ethics*. Acta Philosophica Fennica, 1956.
* *Westermarck’s Definition of the Concept of Moral*. Copenhagen: Munksgaard, 1962.
* *Oikeus ja elämän arvo*. Ajatus XXV, 1963.
* ”Johdanto” teokseen 
* *Are Single Moral Rules Absolute in Kant’s Ethics?*. Jyväskylä: Jyväskylän yliopisto, 1967.
* 
* Tenkku, Jussi – Tenkku, Liisa: *Inkeriläisiä siirtämässä: Jussi ja Liisa Tenkun päiväkirjat 1943–1944*. Helsinki: Suomalaisen kirjallisuuden Seura, 2008. 

## Lähteet

## Aiheesta muualla
*
Die Wacht am Rhein

**Die Wacht am Rhein** (Alpo Noposen suomennoksena *Reinin vartio*) on saksalainen patrioottinen laulu. Se on alun perin Max Schneckenburgerin 1840 kirjoittama runo, johon Karl Wilhelm loi sävelmän 1854. Sillä oli Saksan keisarikunnassa kansan parissa kansallislaulun asema Heil dir im Siegerkranzin rinnalla. 

Runossa viitataan aikaan, jolloin Saksassa pelättiin Ranskan aikovan liittää Reinin länsipuoliset alueet, kuten jo Napoléonin aikana oli tehty, sillä muun muassa Adolphe Thiers piti Reiniä Ranskan luonnollisena itärajana. Runossa kehotetaan saksalaisia puolustamaan Reiniä.

Laulun nimellä tunnetaan myös saksalaisten ja liittoutuneiden välinen ”operaatio Wacht am Rhein” eli Ardennien taistelu vuodenvaihteessa 1944–1945. Laulusta sai nimensä myös Lillian Hellmanin näytelmä *[[Vartio Reinillä]]* (*Watch on the Rhine*, 1941).

## Lähteet

## Aiheesta muualla

* Die Wacht am Rhein Mp3 tiedostona
Jussi Hautamäki

**Jussi Heikki Hautamäki** (s. 20. huhtikuuta 1979 Oulu) on suomalainen mäkihyppääjä, joka edusti urallaan Puijon Hiihtoseuraa. Hän oli useita vuosia mukana Suomen mäkimaajoukkueessa. Hautamäki osallistui urallaan 161 maailmancupin osakilpailuun. Hän edusti Suomea Oberstdorfin MM-kilpailuissa vuonna 2005. Hän oli normaalimäen kilpailussa 15:s ja oli mukana normaalimäen joukkuekilpailussa, jossa Suomi sijoittui neljänneksi.

Maailmancupin osakilpailussa Hautamäen paras sijoitus on kolmas Sapporosta 27. tammikuuta 2001. Continental Cupissa hänellä on kaksi voittoa ja yhteensä kuusi palkintopallisijaa. 

## Yksityiselämä
Jussi Hautamäen veli Matti Hautamäki on myös tunnettu mäkihyppääjä. Jussi Hautamäki on naimisissa ja hänellä on lapsia. Hän soittaa bassokitaraa The Kroisos -bändissä yhdessä kolmen muun uransa päättäneen mäkihyppääjän kanssa.

## Lähteet
* , luettu 4.2.2007

### Viitteet

## Aiheesta muualla
*The Kroisosin kotisivut
Siniparatiisilintu

**Siniparatiisilintu** (*Paradisaea rudolphi*) on n. 30&nbsp;cm pitkä, pääosin musta paratiisilintu, jolla on sinertävänvalkoinen nokka, tummanruskeat silmät, harmaat jalat ja kirkkaansiniset siivet.

Siniparatiisilintuja esiintyy Papua-Uudessa-Guineassa.

## Lähteet
Factum

**Factum** on Weilin+Göösin vuosina 2003–2005 julkaisema kahdeksanosainen tietosanakirja. Teoksen osissa on 70 000 hakusanaa. Noin 18 500 henkilöartikkelista suomalaisia on lähes 7000.

## Osat
* 
* 
* 
* 
* 
* 
* 

## Lähteet

## Aiheesta muualla
* Factum on joulun täydellisin lahja. WSOY 7.12.2005.
Triviatieto

**Trivia-** eli **nippelitieto** (myös **triviaali tieto**) tarkoittaa yleisesti johonkin aiheeseen liittyvää irrallista, usein toisarvoista, tietoa.

Käsite pohjaa adjektiiviin triviaali, jonka merkityksiä ovat yksinkertainen, alkeellinen, itsestään selvä; tylsä, lattea; perus-. Trivialla saatetaan tarkoittaa myös jossain määrin yleistietoa.

1900-luvun lopulla triviatiedolla saatettiin tarkoittaa tietoa, josta on hyötyä lähinnä tietokilpailussa. Triviatietokilpailuista tunnetuimpia on *[[Trivial Pursuit]]* -lautapeli.

## Lähteet

## Aiheesta muualla
Jambol

**Jàmbol** () on kaupunki Etelä-Bulgariassa, Jambolin alueella. Kaupungin asukasluku on 73&nbsp;268 (2011).

## Historia

Jambolin perusti kreikkalainen Filippos II noin vuonna 350 eaa, ja Rooman valtakunta valloitti kaupungin myöhemmin. Vuonna 583 avaarit tuhosivat kaupungin maan tasalle. Kaupunki rakennettiin myöhemmin takaisin. 1800-luvulle tultaessa kaupungista oli tullut merkittävä uskonnollinen keskus. Neuvostoliiton miehitettyä Bulgarian valtion vuonna 1944 Bulgariassa tuli valtaan kommunistinen puolue ja valtio muuttui Bulgarian kansantasavallaksi. Kommunistimaissa ei sallittu uskontoa, minkä seurauksena melkein kaikki uskonnolliset rakennukset tuhottiin Jambolista. Jambolin merkittävin uskonto on ortodoksisuus.

## Jambolin merkittäviä henkilöitä

* Dimcho Roshmanov, säveltäjä
* George Papazov, taidemaalari
* Nikola Abramov, taiteilija
* Georgi Gospodinov, kirjailija
* Volen Siderov, journalisti ja poliitikko
* Radoy Ralin, runoilija ja satiiri
* Ivan Gazdov, taiteilija, kirjailija ja Bulgarian kansallisen taidekoulun entinen rehtori
* Plamen Ivanov Zhelev, eläinlääkäri
* Peter Noikov, opettaja

## Ystävyyskaupungit

* Berdiansk, Ukraina
* Edirne, Turkki
* Iževsk, Venäjä
* Sieradz, Puola
* Targu Jiu, Romania
* Villejuif (Pariisin esikaupunki), Ranska

## Lähteet

## Aiheesta muualla
*Jambol
Go for Your Life

**Go For Your Life** on uudelleenkasatun Mountainin ensimmäinen studioalbumi vuodelta 1985. Leslie West, Felix Pappalardi ja Corky Laing kasasivat yhtyeen uudelleen vuonna 1981, mutta tragedia kohtasi yhtyettä vuonna 1983 kun Pappalardi kuoli vaimonsa Gail Collinsin ampumana. Pappalardi ehti olla mukana osassa albumin nauhoituksista, ja hänen tilalleen basistiksi tuli Mark Clarke. Albumin julkaisun jälkeen yhtye teki menestyksekkään kiertueen Deep Purplen lämmittelijänä. 

## Kappaleet
Kaikki kappaleet kirjoittanut Laing/Prager/West.

#
#
#
#
#
#
#
#
#

## Muusikot
*Leslie West: kitara, laulu
*Corky Laing: rummut, taustalaulu
*Mark Clarke: basso

sekä:

*Miller Anderson: kitara, taustalaulu
*Ian Hunter: kosketinsoittimet
*Eric Johnson: kosketinsoittimet
*Chuck Kirkpatrick: taustalaulu
*Ron Dante: taustalaulu
*Felix Pappalardi: basso
Man’s World

**Man's World** on Mountainin albumi vuodelta 1996. Se oli yhtyeen ensimmäinen studioalbumi sitten vuoden 1985 *[[Go For Your Life]]*-albumin.  

## Kappaleet
#
#
#
#
#
#
#
#
#
#
#

## Muusikot
*Leslie West: kitara, laulu
*Corky Laing: rummut, laulu
*Mark Clarke: basso, laulu
*Eddie Black: kitara, laulu
Tuulia Aho

**Tuulia Annette Aho** (ent. *Almila*, s. 9. toukokuuta 1952 Helsinki) on suomalainen kirjailija. Hän on kirjoittanut muun muassa lastenkirjoja, runoja ja fantasiakirjallisuutta nuorille.

Aho on opiskellut Helsingin yliopistossa soveltavaa psykologiaa. Hänen esikoisteoksensa *Pieni laulaja* ilmestyi vuonna 1980. Sen kuvitti Maija Karma. Aho julkaisi kolme ensimmäistä kirjaa sukunimellä Almila.

Vuonna 2006 Aho voitti Lasten LukuVarkaus -palkinnon fantasiakirjallaan *Kuikansulka*. Vuonna 2012 hän oli ehdolla samassa kilpailussa teoksella *Urpukas*. Suomen Kirjailijaliitto myönsi 2020 Aholle kymmenen tuhannen euron arvoisen Tirlittan-palkinnon.

Aho asuu Raaseporissa. Hän oli naimisissa Atso Almilan kanssa 1977–1985.

## Tuotanto
* 
* 
* 
* 
* 
* 
* 
* 
* 
* 
* 
* 
* 
* Kuikansulka-sarja:
** 
** 
** 
* 
* 
* 

## Lähteet

## Aiheesta muualla
* Loikkanen, Maria: Kuikansulka. Onnimanni 1/2006. (PDF)
* Sisättö, Vesa: Mallikappale nuorten fantasiaromaanista – ja vähän päälle HS.fi. 22.4.2011.
Hashem Aghajari

**Hashem Aghajari** on iranilainen yliopiston professori, reformisti, historiantutkija ja yhteiskuntakriitikko.

Aghajari kritisoi kesäkuussa 2002 iranilaista islamintulkintaa ja esitti, että kaikkia uskonnon opetuksia ei tule noudattaa pilkuntarkasti. Hänet tuomittiin saman vuoden marraskuussa kuolemaan uskonkieltämisestä. Päätös aiheutti laajaa protestointia, ja korkein oikeus kumosikin tuomion helmikuussa 2003. Heinäkuussa 2004 hän sai vähäisemmistä rikkomuksista kolmen vuoden vankeusrangaistuksen.

Aghajari on vammautunut veteraani vuosien 1980–1988 sodasta Irakia vastaan.

## Lähteet
Nc

**Nc** tarkoittaa seuraavia asioita:

* 
* 
* Pohjois-Carolina, postilyhenne NC, Yhdysvaltain osavaltio
* 
* 
* numeerinen ohjaus, NC, englannin sanoista *numerical control*, työstö- tai muun koneen käyttö sovitun koodin mukaisilla komennoilla
* hätämerkki, NC, viestilipuilla N ja C välitettävä sanoma.
* N.C., "no chord", ei sointua. Reaalisointumerkinnöissä ilmaisee seästyksetöntä nuottia.
Mystic Fire

**Mystic Fire** on Mountainin studioalbumi vuodelta 2002.

## Kappaleet
#
#
#
#
#
#
#
#
#
#

## Muusikot
*Leslie West: kitara, laulu, basso
*Corky Laing: rummut, perkussio, jousisovitukset
*Chuck Hearne: basso
*Todd Wolfe: slide-kitara
Harun El Pullah

**Harun El Pullah** () on yksi René Goscinnyn ja Jean Tabaryn *[[Ahmed Ahne]]* -sarjakuvan päähenkilöistä. Hän on Bagdadin kalifi, jonka paikalle suurvisiiri Ahmed Ahne yrittää monin keinoin päästä. Yleensä juonet epäonnistuvat tai kääntyvät suurvisiiriä ja tämän palvelijaa Saunabadia itseään vastaan. 

Harun El Pullah on sarjakuvassa kuvattu lempeäksi, pyöreäksi ja yksinkertaiseksi hallitsijaksi. Hän puhuttelee suurvisiiriään "kunnon Ahmed Ahneeksi" eikä ole edes tietoinen tämän juonista kalifia vastaan. El Pullah onkin useaan otteeseen todennut, kuinka "Ahmed ajattelee sitten kaikkea" tai "tahtoo vain hänen parastaan". Kalifi kuvataan yleensä kansan keskuudessa erittäin suosituksi. 

Harun El Pullah on alun perin väännös historiallisen kalifi Harun al-Rashidin nimestä. El Pullah on ainoastaan suomenkielisissä Ahmed Ahne -sarjoissa käytetty käännös, ja esimerkiksi ranskassa ja englannissa hänet tunnetaan yleensä "Haroun El Poussahina". Poussah on ranskankielinen sana, jolla tarkoitetaan lihavaa miestä, jollaiseksi kalifi juuri on kuvattu.

Sarjakuvassa Harun El Pullahin mielihuveja ovat lähinnä syöminen, nukkuminen ja laiskottelu.
NF

**Nf** tarkoittaa seuraavia asioita:

* NF, lentoyhtiö Air Vanuatun IATA-koodi
* NF, Norfolkinsaaren ISO 3166-1-koodi
* nF, nanofaradi, kapasitanssin yksikkö
* NF, *Nathan John Feuerstein*, yhdysvaltalainen rap-artisti, laulaja ja lauluntekijä
* Norsk Flygerforbund, NF, norjalainen lentäjien ammattiliitto
The Road Goes Ever On

**The Road Goes Ever On** on Mountain-yhtyeen livealbumi. Se julkaistiin vuonna 1972 yhtyeen hajottua hetkellisesti. Albumi on nauhoitettu vuosina 1969–1972.

## Kappaleet
#
#
#
#

*kappaleet 1 ja 2 Woodstock 16. elokuuta 1969, 3 ja 4 tammi-helmikuussa 1972

## Muusikot
*Leslie West: kitara, laulu
*Felix Pappalardi: basso, laulu
*Steve Knight: kosketinsoittimet
*Corky Laing: rummut

*N.D. Smart: rummut (kappaleissa 1 ja 2)
Ng

**Ng** tarkoittaa seuraavia:

* 
* 
* 
* 
* velaarinen nasaali eli äng-äänne, suomen kirjoitusjärjestelmässä ng, konsonantti.

## Henkilöt
Ng on seuraavien henkilöiden sukunimi:

* Arabella Ng (s. 2001), hongkongilainen alppihiihtäjä
* Charles Ng (s. 1960), yhdysvaltalainen sarjamurhaaja
* Jeannette Ng (s. 1977), brittiläinen fantasiakirjailija
* Jonathon Ng, *Eden* (s. 1995), irlantilainen laulaja ja musiikkituottaja
* Ng On-yee (s. 1990), hongkongilainen snookerpelaaja
* Peter Kee Lin Ng (s. 1950), singaporelainen biologi.
Twin Peaks (albumi)

**Twin Peaks** on Mountainin Japanissa Osakassa Koseinenkin Hallissa 30. elokuuta 1973 nauhoittama livealbumi. Leslie West ja Felix Pappalardi kokosivat yhtyeen tuolloin uudelleen vajaan parin vuoden tauon jälkeen, ja Japanin kiertueella muita musiikoita olivat kitaristi/kosketinsoittaja Robert Mann ja rumpali Allan Schwarzberg. Alkuperäinen versio julkaistiin kaksoislevynä, jossa yli puolituntinen "Nantucket Sleighride" on jaettu kahdelle albumipuoliskolle. 
   
## Kappaleet
#
#
#
#
#
#
#
#
#

## Muusikot
*Leslie West: kitara, laulu
*Felix Pappalardi: basso, laulu
*Allan Schwarzberg: rummut
*Robert Mann: kitara, kosketinsoittimet
Nj

**Nj** tarkoittaa seuraavia:

* 
* New Jersey, postilyhenne NJ, Yhdysvaltain osavaltio
* Nurmon Jymy, NJ, seinäjokelainen urheiluseura.
* Neliöjalka, nj, pinta-alan yksikkö.
Nl

**Nl** tai **NL** tarkoittaa seuraavia asioita:

* 
* 
* 
* 
* Newfoundland ja Labrador, postilyhenne NL, Kanadan provinssi
* Neuvostoliitto, entinen valtio.
The Best of Mountain

**The Best Of Mountain** on Mountain-yhtyeen kokoelma. Albumia on myyty kultalevyyn oikeuttava määrä  Yhdysvalloissa. Remasteroitu versio julkaistiin vuonna 2003 ja se sisältää neljä bonuskappaletta, joista kaksi on Leslie Westin vuoden 1969 sooloalbumilta *[[Mountain (albumi)|Mountain]]*, jonka julkaisun jälkeen yhtye varsinaisesti perustettiin. 

## Kappaleet
#
#
#
#
#
#
#
#
#
#
#
#

### Remasteroidulla cd:llä olevat bonus-kappaleet
#
#
#
#

## Muusikot

*Leslie West: kitara, laulu
*Felix Pappalardi: basso, laulu
*Corky Laing: rummut
*Steve Knight: kosketinsoittimet
*N.D. Smart: rummut
*Norman Landsberg: kosketinsoittimet
Nn

**Nn** tarkoittaa seuraavia asioita:

* 
* 
* 
* Netscape Navigator, selain
* nomen nescio, N.N., nimi, jota ei tiedetä tai jota ei haluta käyttää.
* normaalinolla, NN, vanha suomalainen korkeusjärjestelmä
* Naurunappula, suomenkielinen  viihdesivusto
* Night night, englanninkielinen lyhenne, jota käytetään hyvästelemään "hyvää yötä". Käytetään erityisesti online-peliyhteisöissä.
Wahlroos

**Wahlroos** on muun muassa seuraavien henkilöiden sukunimi:

* Achilles Wahlroos (1834–1913), maanmittari, hovineuvos ja ensimmäisen suomenkielisen metsänhoidon oppikirjan kirjoittaja
* Björn Wahlroos (s. 1952), finanssikonserni Sammon hallituksen puheenjohtaja, Bror Wahlroosin poika
* Bror Wahlroos (1928–2007), kauppa- ja teollisuusministeriön pitkäaikainen kansliapäällikkö
* Chita Wahlroos (s. 1971), kilpapurjehtija
* Dora Wahlroos (1870–1947), taidemaalari
* Frans Wahlroos, *Frans Voimio* (1888–1948), arkkiveisujen tekijä
* Gunnar Wahlroos (1890–1943), arkkitehti
* Gunnar Wahlroos (1887–1961), kirjailija
* Hanna Wahlroos (1874–1961), runoilija
* Helmer J. Wahlroos, *Pontus Skrivare* (1897–1971), kirjailija
* Kari Wahlroos (1968–2024), verkostomarkkinoija ja liikemies
* Lasse Wahlroos, tietokirjailija ja kotiseuduntutkija
* Sixten Wahlroos (1864–1937), varatuomari ja yleisen revisionilaitoksen ylijohtaja
* Thomas Wahlroos (s. 1979), pokeriammattilainen, Björn Wahlroosin poika
* Thure Wahlroos (1894–1978), näyttelijä ja muusikko
* Tuija Wahlroos (s. 1968), Gallen-Kallelan museon johtaja
* Uno Wahlroos (1865–1924), taidemaalari ja kivipiirtäjä
* Walter Wahlroos (1901–1968), suomalainen kuva- ja lasitaiteilija.

## Katso myös

* Wahlroosit Oy, Varkaudessa 1922–1924 ja Kotkassa 1924–1983 toiminut makkaratehdas
Nh

**Nh** tarkoittaa seuraavia asioita:

* 
* 
* New Hampshire, postilyhenne NH, Yhdysvaltain osavaltio
* 
* *[[Nordhordland]]*, norjalainen sanomalehti.
Epanastatikós Agónas

**Epanastatikós Agónas** (Επαναστατικός Αγώνας, suomeksi *Vallankumouksellinen taistelu*) on kreikkalainen radikaali vasemmistolainen poliittinen järjestö, jonka Kreikan hallitus on luokitellut terroristijärjestöksi. Järjestö tuli julkisuuteen ensi kerran vuonna 2003.

Ryhmän epäillään suorittaneen pommi-iskun Ateenan poliisilaitokselle vuonna 2004, noin kolmea kuukautta ennen kesäolympialaisia sekä yrittäneen murhata 30. toukokuuta 2006  Kreikan kulttuuriministeri Giórgos Voulgarákisin. Kreikan poliisin mukaan Epanastatikós Agónas saattoi ampua singolla tai ohjuksella Yhdysvaltain suurlähetystöön Ateenassa 11. tammikuuta 2007.

## Lähteet

## Aiheesta muualla
* Vallankumouksellinen taistelu 
* Vallankumouksellinen taistelu
* Terrorism Knowledge Base
Richard Burgi

**Richard Burgi** (s. 30. heinäkuuta 1958 Montclair, New Jersey) on yhdysvaltalainen televisio- ja elokuvanäyttelijä.

Burgi syntyi ja varttui Montclairissa, New Jerseyssä. Hän on työskennellyt televisiomaailmassa 1980-luvun lopulta alkaen. Hänen ensimmäinen vakituinen roolinsa oli NBC:n *[[Another World (televisiosarja)|Another World]]* -sarjassa, jossa hän esitti Chad Rolloa. Sittemmin hän on esiintynyt useissa televisiosarjoissa, kuten *[[As the World Turns]]* (Glenn Harrington joulukuusta 1988 huhtikuuhun 1989), *[[24 (televisiosarja)|24]]*, *[[Firefly (televisiosarja)|Firefly]]*, *[[Pahan tytär]]*, *[[CSI]]*, *[[Poliisipäällikkö Mannion]]*, *[[Matlock (televisiosarja)|Matlock]]*, *[[Vain yksi elämä]]*, *[[Amyn lailla]]*, *[[Vartija (televisiosarja)|Vartija]]* (pääosa), *[[Ammu vaan!]]*, *[[Seinfeld]]*, *[[Täydelliset naiset]]* ja *[[Harper’s Island]]*. 

Burgilla on ollut rooleja elokuvissa *[[Lainakengissä]]*, *[[Taalat taskuun, Dick & Jane]]*, *[[Cellular]],* *[[Shanghai Red]] ja *.

Burgi meni naimisiin Lori Kahnin kanssa vuonna 1995 ja heillä on kaksi poikaa, mutta he ovat myöhemmin eronneet.

## Lähteet

## Aiheesta muualla
* 
*